**Daugavpils pilsētas domes 2020.gada 17.aprīļa saistošo noteikumu Nr.14**

 **“Prioritāro bezdarbnieku atlases kārtība algotos pagaidu sabiedriskajos darbos Daugavpils pilsētas pašvaldībā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Atbilstoši Bezdarbnieku un darba meklētāju atbalsta likuma 6.panta otrās daļas 8.punktam, Nodarbinātības valsts aģentūra (turpmāk – Aģentūra) organizē vai īsteno aktīvos nodarbinātības pasākumus.Ministru kabineta 2011.gada 25.janvāra noteikumu Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) 4.punkts nosaka, ka aģentūra bezdarbniekus pasākumos iesaista saskaņā ar individuālo darba meklēšanas plānu. Plānu izstrādā aģentūra, ņemot vērā situāciju darba tirgū, kā arī bezdarbnieka priekšlikumus un vajadzības. Individuālajā darba meklēšanas plānā nosaka pasākumus, kuros paredzēts iesaistīt bezdarbnieku, un pasākumu īstenošanas laiku. Atbilstoši MK noteikumi Nr.75 5.punktam, bezdarbniekus, darba meklētājus un bezdarba riskam pakļautās personas iesaista tiem paredzētajos pasākumos rindas kārtībā atbilstoši šiem noteikumiem (ja šajos noteikumos par attiecīgā pasākuma īstenošanu nav noteikta cita iesaistes kārtība), pieejamajam finansējumam, situācijai darba tirgū un attiecīgās personas un darba devēja interesēm. Saskaņā ar MK noteikumi Nr.75 20.1 punktu, aģentūra, uzsākot īstenot bezdarbnieku iesaisti aktīvajos nodarbinātības pasākumos, izvērtē katra bezdarbnieka atbilstību iesaistes kritērijiem.Savukārt, MK noteikumu Nr.75 141.6 punkts paredz, ka pašvaldība atbilstoši aģentūras iesniegtajiem bezdarbnieku sarakstiem iesaista bezdarbniekus algoto pagaidu sabiedrisko darbu veikšanā saskaņā ar pašvaldības saistošajos noteikumos minēto prioritāro bezdarbnieku iesaistes kārtību vai rindas kārtībā, ja pašvaldībā šādi noteikumi nav izstrādāti. |
|  2. Īss projekta satura izklāsts | Saistošie noteikumi nosaka prioritāro bezdarbnieku atlases kritērijus aģentūras aktīvajā nodarbinātības pasākumā bezdarbnieka darba iemaņu iegūšanai un uzturēšanai “Algoti pagaidu sabiedriskie darbi”. |
| 3. Informācija par plānoto projekta ietekmi uz pašvaldības budžetu | Neietekmē. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Netieša ietekme. |
| 5. Informācija par administratīvajām procedūrām | Saistošo noteikumu izpildi - prioritāro bezdarbnieku atlasi veiks Bezdarbnieku atlases komisija, kuras personālsastāvu noteiks Daugavpils pilsētas izpilddirektors ar rīkojumu.  |
| 6. Informācija par konsultācijām ar privātpersonām | Konsultācijas notika ar Nodarbinātības valsts aģentūru. |

Domes priekšsēdētājs A.Elksniņš

### Dokuments ir parakstīts ar drošu elektronisko parakstu un satur laika zīmogu